Liverpool favoriti biex jiffirmaw lil Kylian Mbappe Liverpool jinsabu favoriti biex jiffirmaw lill-attakkant ta' Paris Saint-Germain, Kylian Mbappe. L-internazzjonali ta' Franza għandu jintemmlu l-kuntratt fi żmien sena u dan l-aħħar staqsa jekk PSG għadhomx il-club it-tajjeb għalih. Real Madrid ilhom meqjusa bħala l-favoriti li jakkwistaw lil Mbappe, iżda issa kollox qed jindika lil Liverpool bħala fuq quddiem għall-akkwist tiegħu. Ir-Reds huma lesti li jagħmlu offerta formali għaż-żagħżugħ ta' 22 sena jekk is-sitwazzjoni kuntrattwali tiegħu ma tiġix solvuta dalwaqt. Mbappe skorja 42 goal u pprovda 10 assists fil-kompetizzjonijiet kollha għal PSG matul l-istaġun li għadda f'dak li kien ir-raba' staġun tiegħu fil-Parc des Princes.